hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu en hu hu hu en cs de hu oc hu hu hu ca hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu fr hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en de de sv bg id hbs_lat de fr fy de he it en lv be nl pl ru hbs_lat sk hbs_lat sv en tr en fy zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 19.
Ugrás a navigációhoz Ugrás a kereséshez
A Nagy-Britannia kifejezés több, egymástól jelentősen eltérő jelentéstartalommal bír.
5 További hasonló írásmódú szócikkek
Nagy-Britannia az általános szóhasználatban egy földrajzi meghatározás, mely a Brit-szigetek (és Európa) legnagyobb, a világ 8. legnagyobb szigetét jelöli. A szigeten találhatóak Anglia, Skócia és Wales szárazföldi területei, de az országokhoz tartozó szigeteket és szigetcsoportokat a kifejezés nem tartalmazza.[1] Szintén nem tartalmazza a koronafüggőségeket, tehát az Ír-tengerben fekvő Man-szigetet, és az Atlanti-óceánban található Csatorna-szigeteket (melynek Guernsey Bailiffség és Jersey Bailiffség a részei).
A kifejezés ennek a jelentésének a Magyarországon használt megfelelője a Brit-sziget.
A politikai szóhasználatban előfordul, hogy a Nagy-Britannia megnevezéssel Anglia, Skócia és Wales együttesére utalnak (tehát beleértik Anglia, Skócia és Wales szigeteit, de az Egyesült Királyság részét képező Észak-Írországot nem). Szintén nem értik bele a brit koronafüggőségeket, tehát az Ír-tengerben fekvő Man-szigetet, és az Atlanti-óceánban található Csatorna-szigeteket (melynek Guernsey Bailiffség és Jersey Bailiffség a részei) sem.
Az Egyesült Királyság teljes nevében (Nagy-Britannia és Észak-Írország Egyesült Királysága) szintén ebben az értelemben szerepel.
A brexit-megállapodás szerint az Európai Unió vámhatára nem az Írország és Egyesült Királyság közötti határra, hanem az Ír-sziget és Nagy-Britannia közé kerül.
A magyar szóhasználatban korábban általános volt, de sokan még napjainkban is – pontatlanul[1] – az Egyesült Királyság teljes nevét lerövidítve, annak szinonimájaként használják (tehát beleértik Anglia, Skócia és Wales szigeteit, és Észak-Írországot is).
Ezt a használatot megengedi, hogy bár a Földrajzinév-bizottság a 68/637. (2009.IX.29.) állásfoglalásában[3] úgy határozott, hogy "Javasoljuk az Egyesült Királyság (Nagy-Britannia és Észak-Írország) forma használatát", de az Ország- és területnevek felsorolásában[4] rövid országnévként a ("terjedőben" jelzővel szereplő)[4] Egyesült Királyság mellett továbbra is szerepel a Nagy-Britannia is. Az elnevezés törlésével a Földrajzinév-bizottság már több alkalommal (45/427. (2003.IV.28.), 46/440. (2003.VI.30.) és 69/643. (2009.XII.14.) FNB. Hat.)[3] is foglalkozott, de mindannyiszor elutasította.
Jogszabályi környezetben,[5] a nemzetközi kapcsolatokban[6] illetve a hivatalos kommunikációban[2] nem fordul elő, hogy a Nagy-Britannia kifejezést az Egyesült Királyság alternatívájaként használják.
2021. január 1. óta különösen nagy jelentősége van annak, hogy pontosan használjuk a Nagy-Britannia kifejezést, és azt ne keverjük az Egyesült Királyság kifejezéssel: Észak-Írország nem része Nagy-Britanniának (melynek Anglia, Skócia és Wales a tagja), de vele együtt alkotja az Egyesült Királyságot.[7] A brexit után az Egyesült Királyságban Nagy-Britanniára és Észak-Írországra eltérő szabályok vonatkoznak.[8]
A brexit-megállapodáshoz fűzött 64 oldalas észak-írországi jegyzőkönyv alapján Észak-Írország a brexit után is harmonizált viszonyrendszerben maradt az Európai Unió egységes belső piacával és vámuniójával:[7] míg Nagy-Britannia esetében megváltoztak a ki- és beutazás szabályai, valamint a Nagy-Britanniából érkező, illetve oda tartó termékek is vám- és áfa-kötelessé váltak, addig Észak-Írországgal kapcsolatban továbbra is az EU vám-, áfa- és statisztikai jogszabályait kell alkalmazni).[8]
A megoldás célja, hogy fenntartsák az Ír-sziget belső határának ellenőrzés nélküli átjárhatóságát (Észak-írország és az Ír Köztársaság határán ne kelljen ellenőrzéseket végezni), melyet az Egyesült Királyság és Írország között 1998-ban aláírt nagypénteki egyezmény garantál.[7]
További hasonló írásmódú szócikkek[szerkesztés]
A Brit-szigetek terminológiája – a Brit-szigetek különböző csoportjainak elnevezései
Brit Birodalom – Anglia, majd az Egyesült Királyság fennhatósága alá tartozó területek összessége volt
Brit India – a Brit Birodalom része volt, magába foglalta a mai India, Pakisztán, Mianmar (Burma) és Banglades területeit
Brit Kelet-indiai Társaság – brit részvénytársaság
Brit-sziget – A Brit-szigetek (és Európa) legnagyobb, a világ 8. legnagyobb szigete. A szigeten találhatóak Anglia, Skócia és Wales szárazföldi területei.
Brit-szigetek – szigetek csoportja, amelyek magukba foglalják a Brit-szigetet, az Ír-szigetet és vagy 1100 kisebb szigetet.
Britain (Virginia) – önkormányzat nélküli település Loudoun megyében, Virginia államban, az Amerikai Egyesült Államokban
Britannia (provincia) – római provincia
Britannia Stadium – a bet365 Stadion korábbi neve
Britannia-díj – a Brit Film- és Televíziós Akadémia Los Angeles-i kirendeltsége által 1989 óta kiosztott díj
Nagy-Britannia Királysága – az 1707 és 1800 között fennállott állam, a mai Egyesült Királyság egyik elődje
Nagy-Britannia és Írország Egyesült Királysága – az 1801 és 1927 között fennállott állam, a mai Egyesült Királyság egyik elődje
Nagy-Britannia és Észak-Írország Egyesült Királysága – az Egyesült Királyság 1927-től hivatalos neve
Új-Britannia – Pápua Új-Guinea fennhatósága alá tartozó sziget
A GB rövidítést az ISO 3166-1 szabvány alapján az egész Egyesült Királyság jelölésére használják, többek között az Egyetemes Postaegyesület, a Nemzetközi Olimpiai Bizottság, a NATO és egyéb szervezetek is.
2021. szeptember 28-tól az Egyesült Királyság hivatalos autójelzése GB-ről UK-ra módosult.[9] Ettől az időponttól kezdve a gépjárműveken a korábbi GB matricát el kell távolítani, vagy el kell takarni, és helyette UK matricát kell használni.[10]
↑ a b Szigetvári Péter: Minek a fővárosa London?. Nyelv és Tudomány, 2014. január 9. (Hozzáférés: 2017. augusztus 4.) „Anglia az Európa északnyugati részén fekvő Nagy-Britannia nevű sziget déli háromnegyedének nagyobbik részét foglalja el.”
↑ a b Alapismeretek az Európai Unióról. Európai Unió, 2017. [2017. szeptember 23-i dátummal az eredetiből archiválva]. (Hozzáférés: 2017. augusztus 4.) „Az Egyesült Királyságot négy ország alkotja: Anglia, Wales és Skócia (melyeket együttesen Nagy-Britanniának neveznek), valamint Észak-Írország.”
↑ a b c A Földrajzinév-bizottság döntései. Földrajzinév-bizottság, 2017. [2020. szeptember 22-i dátummal az eredetiből archiválva]. (Hozzáférés: 2017. augusztus 4.) „Javasoljuk az Egyesült Királyság (Nagy-Britannia és Észak-Írország) forma használatát.”
↑ a b Ország- és területnevek. kormany.hu, 2012. április 11. [2017. március 28-i dátummal az eredetiből archiválva]. (Hozzáférés: 2017. augusztus 4.)
↑ Hatályos jogszabályok gyűjteménye. CompLex, 2017. (Hozzáférés: 2017. augusztus 4.)
↑ Magyarország Londoni Nagykövetsége. gov.hu, 2017. (Hozzáférés: 2017. augusztus 4.)
↑ a b c Nem lehet újratárgyalni a brexitet
↑ a b Vámkötelessé vált a kereskedelem Nagy-Britanniával
↑ Az Egyesült Királyság hivatalos autójelzése GB-ről UK-ra módosult
↑ Displaying number plates
Anglia (kivéve a tengeri szigeteit)
Skócia (kivéve a tengeri szigeteit)
Wales (kivéve a tengeri szigeteit)
Alderney •  Brecqhou •  Burhou •  Casquets •  Guernsey •  Herm •  Jethou •  Lihou •  Sark
Ecréhous •  Jersey •  Les Dirouilles •  Minquiers •  Pierres de Lecq
Akrotíri és Dekélia •   Anguilla •   Bermuda •   Brit antarktiszi terület •   Brit Indiai-óceáni Terület •   Brit Virgin-szigetek •   Déli-Georgia és Déli-Sandwich-szigetek •   Falkland-szigetek •   Gibraltár •   Kajmán-szigetek •   Montserrat •   Pitcairn-szigetek •   Szent Ilona, Ascension-sziget és  Tristan da Cunha •   Turks- és Caicos-szigetek
A lap eredeti címe: „https://hu.wikipedia.org/w/index.php?title=Nagy-Britannia&oldid=25292118”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 19., 21:29
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.